
EDITORIAL 


Luna di Juli, luna di vacación 
ta tras di lomba. Nos ta spera cu tur 
nos abonadonan, nos lesadornan 
fiel y tur nos chiquitinnan por a go- 
sa di un dushi vacación. 

Algun di nos miembronan di resac- 
ción tambe a bai cu vacación y pe- 
sey TARAY number 9 e biaha aki a 
sali un tiki mas laat cu custumber. 

Nos ta spera cu e aña escolar aki lo 
ta un bon aña pa tanto nos maes- 
tronan como nos alumnonan. 

LAGA NOS TUR TRAHA y SIÑA 
DURO, PA NOORD POR TIN UN 
BON FUTURO. 

Den e numero aki nos a pone dos 
relato financiero anual di Centro di 
Bario Noord. Un di aña 1977 y e o- 
tro di aña 1978. Cu esaki nos kier 
duna tur nos habitantenan di Noord 
un bista di nos situación financiero 
pa asina nan mes por saca nan con- 
clusión encuanto nos y nan Centro 
di Bario Noord. 

Tambe algun di nos, hobennan di 
Noord a bát siguf'flah estudio na 
Hulanda y entre nari a bai dos di 
nos miembronan di redacción. E 
dos miembronan aki ta: nos maes- 
tro di St. Aloysiusschool, Pedro 
(PETI) Figaroa (Teologia), den 
compañi'a di su señora y Raymond 
Hernandez (Historia). 

Sigur, sigur nos lo haña nan falta, 
pero nos mihor deseonan ta compa- 
ñá nan estadfa y estudio na Hulan- 
da. Alabes nos ta deseá tur nos be- 



cadonan tur cos bon y tur clase di 
éxito na Hulanda. Ta nos sincero 
deseo cu nan tur, despues di termi- 


ná nan estudio, lo regresá mas pron' 
to posibel riba nos dushi baranca. 



Nos compañero di redacción 
Pedro "Peti" Figaroa riba dia 
di su boda. 

mn II men 

Costo di bida ta un problema cu nos tur ta enfrentando diariamente. Esa- 
ki no ta un problematii aki na Aruba só, sino un problema mundial. 


no permiti mas aumento den esa- 
ki. Pero localmente, masha poco 
lo por worde haci, ya cu económi- 
camente nos ta dependé di afor, 
manera e.o. Merca of un organiza- 
ción conoci manera O.P.E.C. 


Hopi a worde papiá caba encuanto di’e problema aki. Esaki ta worde oca- 
sioná pa diferente motibo. Entre otro subida di prijs di articulonan y ser- 
vicionan, aumento di gastonan den un fábrica, aumento di salarionan, 
maximalisación di ganashinan, etc. 


Actualmente e mundo aki ta pa- 
sando den un tempo masha dificil. 
Esaki ta conta pa nos aki na Aruba 
tambe. Ta bira tempo pa cada uno 
pensa bon, con pa gasta su placa 
debidamente. No gasta placa pa 
loco, manera hopi di nos ta haci. 
E cos aki ta trece cu’né cu ora bo 
ta den apuro, bo no sa kico pa ha- 
ci, p.e. gastonan di hospital, reme- 
di y dokter. 

Nos por bisa cu tur cos a subi. E- 
saki ta mescos cu un circulo vicio- 
so. Ora cu prijs di articulonan su- 
bi, prijs nan di restaurant, hotel- 
nan y otro mas tambe ta subi. E 
trahador na su tumo - pa compen- 
sá e gastonan di hisamento di prijs 
- ta exigi mas salario. Aki atrobe e 
prijsnan di hotel, restaurant y pa- 
cusnan ta bolbe subi. 


Doñonan di’e lugaman aki na nan 
tumo ta haña cu nan ganancianan 
ta poco y kier aumentá esaki. Asi- 
na tur cos ta cuminsá di nobo a- 
trobe, sin tin ningun solución p’e- 
saki. Mester trata anto pa di un 
manera of otro, frena e desaroyo 
aki. Mester stabilisá e salarionan y 



EXCURSION Dl "GRUPO UNI" 


GRUPO UNI di Centro di Bario Noord, e grupo di amanan di cas di 
Noord, durante un excursión hopi interesante ariba dia 27 di Mei ulti- 
mo, a bishitá diferente departamento di nos aeropuerto internacional 
"REINABEATRIX". 

Riba e foto nos ta mira un parti di "GRUPO UNI" sperando riba nan 
guia. 












EL SALVADOR OTRO NEISHI Dl VIOLENCIA 


Desde januari pasa e enfrentacion 
armá, entre guerilleronan y e junta 
cu ta goberná E1 Salvador, na E1 
Salvador a bira algo abierto. Den 
tur parti di E1 Salvador e dos gru* 
ponan aki ta bringando otro, tre- 
ciendo cu ne' miseria, tristesa y su- 
frimento den e pais Centroameri- 
cano aki. 

Pa hopi di nos e problema aki di 
E1 Salvador, ta conoci. E pueblo 
Salvadoreño su buchi a yena y ta 
deseando cambionan den e áste- 
ma cu ta gobernandonan pa aña- 
nan largo caba. 

Desde aña pasa', continuamente ta- 
bata tin confrontaci<fn tras di cor- 
tina entre e izquierdistanan y dere- 
chistanan di e pais aki. Hopi hende 
a haja nan morto den e confronta- 
cionnan aki y tin di nan inocente- 
mente. 

Segun e arzobisnado di E1 Salva- 
dor, desde mei-mei di aña pasá 
ehercito y polis a mata alrededor 
di 200 mucha. 

Entre e personanan cu a h^a nan 
morto ta aparecé' e arzobispo di 
E1 Salvador, mgr. Romero, kende 
a perde su bida durante un sacri- 
ficio di misa. 

E luna di februari a bira un otro 
luna na unda hopi hende a perde 
nan bida. Desde e “toque de que- 
da” di luna di januari, más cu 300 
hende a perde nan bida entre Tox 
di anochi y 5br di marduga. 
Despues cu 3 religiosa Mericano y 
un trahadora social a wordu asesi- 
na' na E1 Salvador, ex-presidente di 
Merca, Jimmy Carter, a suspende' 
tur ayudo militar pa e pais aki, ya 
cu tabata tin indicacionnan fuerte 
cu derechistanan tabata involucrá 
den e asesinato aki. Poco tempo 
despues Carter a sigui cu su ayudo- 
nan militar. 

Despues di 20 di januari, ora cu 
presidente nobo di Merca, Ronald 
Reagan, a asumf puesto, el a cu- 
minsá cu un manejo di polftica du- 
ro pa cu E1 Salvador. 

Na luna di februari el a acusá Cuba 
cu Moscá (Russia) di ta intervi- 
niendo den e asunto di E1 Salva- 
dor. Segun Reagan Cuba ta yudan- 
do e guerilleronan cu arma. Tambe 
Nicaragua a haja acusacionnan den 
su direccion, di cu e pais aki ta ac- 
tua como e mediador pa transpor- 
te di armanan pa guerilleronan. Pa 
e motibo aki Reagan a stop tur 
sorto di ayudo temporal pa Nica- 
ragua. Cu esaki Reagan kier a mu- 
stra mundo henter di no ta 
mas loke ta sosociendo den mun- 
do encuanto infiltracion comuni- 
sta. Tanto gobierno sandinista di 
Nicaragua, como gobiemo comu- 
nista di Cuba a desmentf e acusa- 
cionnan di Merca. 

Mientrastanto e secretario di Esta- 
do Mericano, Alexander Haig, a 
duna di conocé cu Merca ta yu- 
dando E1 Salvador cu mas advisor- 
nan militar y tambe a aumenta' 
ayudo militar y econdmico pa e 
pais aki. 

E arzobispo interino, mgr. Damas 
y Rivero, a haci un jamada na Mer- 
ca pa stop tur tipo di ayudo mili- 
tar y econdmico, ya cu esaki ta 
stroba o ta empeorá e situacidn na 
E1 Salvador. E pueblo di E1 Salva- 
dor mes mester yega na un solu- 
cidn pa e problema aki, ya cu e ta 
un lucha pa libertad. 

E consternacidn aki no ta algo di 
clero di E1 Salvador sd, pero algo 
mundial. Di hopi parti Merca a ha- 
ja reaccidn. For di Trudeau (pro- 
mé ministro di Canada), Tatcher 
(prome' ministro di Gran Bretania) 
Socialistanan Internacional y hopi 
mas. 


Tambe na Merca mes e reaccidn 
tabata grandi. Clero catdlico di 
Merca a condená e echo aki di Wa- 
shington. Tambe senadornan De- 
mocrático a protestá y ta acusá 
presidente Reagan di kier crea un 
otro Vietnam. E biaha aki mas 
serca di cas. 

Pueblo di E1 Salvador ta bibando 
un momento tristo den su histo- 
ria. Segun mgr. Arturo Rivera y 
Damas, cu hopi hende a perde nan 
bida^cu esakinan no ta na banda di 
regimen na poder, ora cu nan wor- 
du hjóa' su retrato di e arzobispo 
Romero (cual a ser aseáná) o ora 
cu nan higa un persona cu biblia 
den saco. Segun e arzobispo esaki- 
nan ta bastante razon pa henter fa- 
mianan disparce'. 

Por lo pronto un solucidn no ta na 
bista. E mihor solucio'n ta si Duar- 
te, presidente di e junta, logra cu e 
dos partidonan, tanto izquierdista 
como derecha forma un gobierno 
y anuncia' eleccionnan democráti- 
co den e pais. 


Eleccionnan democrático lo por ta 
e unico cos cu lo por trece paz y 
tranquilidad bek pa E1 Salvador. 








































RESULTADO Dl MARATHONLOOP 
DEP. NACIONAL 


Cu gran entusiasmo Deportivo Na- 
cional a tene dia 10 di Mei 1981 e 
promé Marathonloop pa su miem- 
bronan. E distancia tabata 10 kilo- 
meter y mei. 

For di salida ariba veld di Depor- 
tivo Nacional, Pedro Tromp a tu- 
ma un ventaha grandi riba e demas 
corredoman. 

Pedro Tromp a mantené su venta- 
ha te faltando 2 kilometer pa e ye- 
ga final, pero di eynan el a cumin- 
sá haña su mes den dificultad pa 
motibo di cansancio y e otro cor- 
redoman a alcancé considerable- 
mente. Nicky Heyden, cu tabata 
na di cinco lugar y a ripará e can- 
sancio di e otro corredoman, mes 



ora a probechá di esaki y a sprint 
pasa en fila Juan Tromp, Cheppy 
Gomez, Pablo Figaroa y Julian Fi- 
garoa, pa posishoná su mes na di 
dos lugar tras di Pedro Tromp. 



Faltando apenas 50 meter pa Pe- 
dro Tromp yega e final, el a haña 
su mes den dificultad y eynan Ni- 
cky Heyden a pasa y yega como 
promé cu tempo di 45 minuut, si- 
gui' pa Juan Tromp cu tempo di 
46 minuut y 30 seconde y na di 
tres lugar Cheppy Gomez cu tem- 
po di 47 minuut rond. 

Señor Remigio Figaroa, un vetera- 
no di Deportivo Nacional, a haci 
entrega di trofeo cual ta carga su 
nomber y medayanan pa e respec- 
tivo ganadoman. 


Nos no por laga afor di gradici e 
Cuerpo Policial y miembronan di 
Rode Kmis cu a haci un trabao su- 
blime y tambe na tur e personanan 
cu a apoyá e corredoman henter e 
mta. 

Meta di Deportivo Nacional ta pa 
tene mas di’e eventonan aki entre 
e clubnan di Noord p’asina stimu- 
lá deporte den e pueblo di Noord 
y trece e clubnan mas serca otro. 

Di akinan Denortivo Nacional ta 



gradici TARAY pa e espacio cu 
esaki a concedé na nos, deseando 
alabes cu ora den futuro nos sigui 
cu mas acontecimientonan asina 
pa e pueblo di Noord, Revista TA- 
RAY lo sigui cubri tur esakinan. 

Danki, 

Na nomber di Dep. Nacional 
Ronny Christiaans 
Semeleerstraat 17 


TAURO - 20April - 20Mei 

Posponé e cumpramento di un articulo caro pa un 
poco tempo. 

Sea amable y amoroso pa un persona cu ta stima- 
bo. Ademas bo ta haña contacto cu hendenan cu 
tin di ”verwerk” cierto asuntonan tristo. 

UN HISTORIA MASHA TRISTO 


Autor: Martin Quandus 


Despues di un acto di suicidio cu 
aparentemente a fracasá, un mama 
desesperá ta teniendo un comber- 
sación cu su yu di mas stimá. 

"Yu di mi alma, sigur lo bo a pen- 
sa semper cu poniendo un fin na 
bo bida lo bo a logra caba pa sem- 
per cu tur bo pena y bo sufrimen- 
tonan?" 

Yorando cu gran tristeza y cu un 
voz entre-cortá, e yu ta bisa Su ma- 
ma, cu ta di'e forma ey so e lo por 
libra di su tantisimo disgusto- y 
problemanan. 

Mes un instante e mama a reaccio- 
ná y a bisa su yu, cu e ta comple- 
tamente robes, ya cu e solución cu 
e tabata a punto di tuma, ta esun 
di mas caro y alabes ireparable, pa- 
sobra, apesar cu e ta el^Bniná bo 
presencia for di e comunidad, toch 
e no ta esun corecto pa eliminá of 
libra un hende di su sufrimento- 
nan den etemidad. 

"Mi yu , loke Mama ta bai conta- 
bo ta un historia tristo, cu, segun 
mi wela, a worde contá y ripiti' pa 
añanan largo, di generación pa ge- 
neración y awor'aki ta mi turno 
pa contabo e historia cu mañan lo 
bo ripiti' na bo yunan, cu despues 
lo conté na nan yunan." 

"Tabata asina, cu despues di mor- 
to di un mucha homber hoben, cu 
a cometé suicidio, su mama tabata 


tin contactonan cuné for di mas 
ayá. E sistema misterioso aki nun- 
ca a worde revelá pa e señora. Pe- 
ro si' el a conta su experiencia a- 
biertamente na tur esnan cu e ta- 
bata conocé. 

E mama tabata conta cu ki ora cu 
e drenta den contacto cu e difunto 
esaki tabata blo yora. No tabatin 
ni un momento, ni un ora, ni un 
dia cu e por a contré feliz o con- 
tento. Semper ora su mama tabata 
puntré pakiko e ta yora, e tabata 
duna como contesta, cu e tin hopi 
duele cu el a muri asina jong. 

Tambe el a conta su mama, cu e 
tabatin hopi miedo mes, ya cu na 
e lugar cu el a bai para despues di 
su morto, ta un lugar masha teri- 
bel, un sorto di desierto sumamen- 
te scur y cu eynan no tin señal di 
nada mas cu e só. 

E soledad cu tabata rondoné, com- 
pañá pa un silencio escalofriante, 
tabata su poco bisiñanan cu taba- 
ta haci su existencia aun mas soli- 
tario. 

Tristemente e tabata relatá, cu ne 
momento cu el a keda colgá na e 
pal'i kwihi, el a presenciá su pro- 
pio morto cu tur su detayenan. El 
a admiti' tambe cu el a presenciá 
tur esakinan den un estado di pá- 
nico horible y cu atraves di un ba- 
rera transparente, cu tabata aislé 
di e mundo exterior, impidiendo'e 
di tin contacto den e mesun siste- 
ma, ya cu pa cuanto cu el a yama. 


sclama, grita y yora, ningun hende 
por a scuché mas. Tabata parce cu 
tur hende tabata ciego y sordo. 

For di'e momento ey el a bin rea- 
lizá ki balor un bida tin, y ki im- 
portante esaki tabata. Inmediata- 
mente el a comprendé tambe, cu 
el a keda perdi' pa semper, ya cu 
e no por drenta nunca mas den e 
mundo aki y cu tampoco e tabata 
conocé esun cu el a cai aden E ta- 
bata puntra su mes si ta esaki ta e 
tan afamado FIERNO. 

Su lucha tabata duro y pisá, ya cu 
e no tabatin un caminda sigur, ni 
un rumbo fiho p'e sigui. Berdade- 
ramente e tabata perd i pa semper. 

Loke tabata mas tristo p'e ainda, 
ta cu for di SU mundo e tabata 
por a mira tur loke tabata pasando 
den e mundo aki, pero sin cu e por 
a haci nada otro sino observá y su- 
fri. E obseción aki tabata yena su 
alma completamente cu dolor, de- 
sesperación y arrepentimiento, pa 
cual ya no tabatin ningun solución 

E duele grandi cu tabata angustié, 
a bolbe hacié deseá morto pa di 
dos biaha den e otro mundo, loke 
tambe tabata imposibel. Tabata 
masha tristo p'e mes mira kikota- 
bata pasando cu su curpa, cu ya 
no tabata pertenecé. Nunca e por 
a imaginé cu despues di su morto, 
e lo tabatin cu bai sufri y yora di 
e manera'ki. 

E1 a mira su mes den caha di mor- 
to, el a presenciá tur su amigo- y 
conocirnan na su entierro, el a has- 
ta cana tras di su mes morto y por 
ultimo, ser testigo di con nan taba- 
ta benta tera riba su curpa den e 
caha. Mescos cu su Mama, Tata y 
su rumannan tabata brasé, sunche, 
yoré den e caha di morto, e tambe 
tabata brasa nan na e ultimo mo- 
mento di e gran tristeza, pero su 
peor sufrimento tabata cu ningun 
di nan tabata haci caso di dje, e no 
por a sinti nan y nan no por a sin- 
tié tampoco. Esaki tabata un sufri- 
mento espantoso cu a pone pensa 
cu esaki mester tabata e berdadero 
FIERNO. 

El a bisa su mama cu tur dia e ta- 
bata na cas, de bes en cuando un- 
da cu ta, e só cu su soledad y silen- 
cio di morto. 

Ya cu su castigo tabata di mira só, 
ningun palabra ni zonido por a 
cruza of traspasá e barera transpa- 
rente cu tabata cubrié. Cu tur sen- 
timentonan di dolor di mas ayá, e 
tabata añorá su curpa, su bida y 
tur loke el a laga atras. E tristeza 
tabata embargá su alma perdf pro- 
fundamente, hasta hibé na e grado 
máximo di sufrimento y desespe- 
ración, compañá pa doloman eter- 
no, cu cada instante tabata poné 
puntra su mes: "OH,... KIKO Ml 
A HACI ?" Pregunta cu tabata ke- 
da sin contesta pa ora y oranan. 

Mas o menos despues di ocho dia, 
pa promé biaha el a bin tende un 
voz fuerte y clá cu tabata resoná 
cu tal firmeza cu el a paralizá. 

E voz a bisé: "Un yu cu a ricibi- 
mi den su curazon, no tabatin e 


necesidad di bin cai den e lugaraki 
Cada un di nan mester warda te na 
e momento cu mi yama nan. Abo 
ta un di nan cu a violá e reglamen- 
tonan, ya cu mi no a manda yama- 
bo. Abo a bini pa bo mes cuenta y 
ainda no ta bo juicio final. Cu esa- 
ki bo a condená bo mes na sufri pa 
eternidad. Bo a traicioná mi amor 
y mi confianza y cu esey ya bo no 
por worde considerá mi yu, sino 
yu di tentación,... disci'pulo di Sa- 
tanas. 

Ta existi' un tributo pa tur esnan 
cu presentá inesperadamente via di 
actonan irresponsabel, sea ta di 
nan mes banda, of causá pa otro- 
nan, cu nan mester paga como sa- 
crificio pa limpia nan alma te na e 
momento cu nan worde yamá pa 
e juicio final. Y esey ta, reza cuan- 
to cu nan por, pa salbación y lim- 


pieza di nan alma. Pero pa un a- 
tentado contra di mi reglamento- 
nan NO tin pordón. Mas lo mi du- 
nabo e oportunidad atravez di mi 
poder, pa bo declará na mundo 
di e bibonan, cu un acto asina ta 
imperdonable. Y abo lo ta uno 
mas cu lo sirbi como ehempel di 
generación pa generación, pa siglo 
y siglonan. 

Y no tabata un mentira cu lo e ha- 
ya e oportunidad, ya cu pa medio 
di su mama, el a declara na mundo 
e advertencia for di mas ayá. 

Y por ultimo, asina mes hopi a tra- 
ta y lo sigui trata di ignorá pa siglo 
y siglonan, e teribel experiencia 
aki, cu ta encerá un historia masha 
tristo. 

















AWASECO 


PA HOPI ALGU DUSHI, PERO 
PA OTRONAN UN TORMENTA. 


E aña aki, den e promé lunanan, a- 
wacero a cai masha hopi mes. 
Especialmente den e promé y di 
dos siman di Mei. 

Pa hopi hende na Aruba, awacero 
ta algo hopi dushi. Especial pa nos 
muchanan. Ora awacero cai, ta 
cuenta di hunga den awa, lodo, no 
tin nodi di bai school, drumi hen- 
ter dia, etc. 

Pero pa algun di nos famianan, a- 
wacero no ta dje agradabel ey. 

Hopi bes dak ta core, plafond ta 
lek, cas ta yena cu awa, caretera- 
nan yen di lodo, etc. 


Redacción di TARAY a bai haci 
un bishita serca famia Eckmeyer 
na Boecoeroei. Den cas di’e famia 
aki awa a drenta full paden, curá 
a yena halto-halto cu awa y door 
di’e awacero pos di W.C. tambe a 
yena te pasa over. 

Señora Imelda a pidi D.O.W. pa 
bin chika e pos, pero D.O.W. no a 
bini. Tambe el a laga yama e hefe, 
pero esaki tampoco a bini pa mira 
e situación. 


No ta solamente famia Eckmeyer 
tabatin problema o a mira e conse- 
cuencianan di awacero, pero tam- 
be otro famianan den e bario di 
Boecoeroei. 

Door di e tantisimo awa morto aki 
hopi sangura por fiesta. Awacero 
por ta algo dushi, pero mirando 
tur e consecuencianan aki, un fa- 
mia lo no ta desea awacero p’awor 

Redacción di TARAY ta spera cu 
Gobierno (D.O.W.) mira su trabao 
y tambe aliviá e situación di nos 
habitantenan di Noord durante a- 
wacero, cu nos di redacción si kier 
pa cai cu mas frecuencia. 


Señora Imelda tabata kier pa e De- 
partamento di D.O.W. basha gra- 
niet den curá y pa drecha e camin- 
danan cu a keda yen di awa y lodo 

Imelda ta di opinión cu ta trabao 
y responsabilidad di gobiemo, o 
sea D.O.W., pa drecha e caminda- 
nan di santo aki, cu ta den hopi 
mal estado. 


Den hopi bario di Noord nos tin 
hopi caminda di santo ainda. Laga 
nos tuma p.e. e caminda di santo 
di Seroe Janchi, di Palm Beach, di 
Boecoeroei, pa menta solamente 
algun di nan. E camindanan aki ta 
den un situación deplorable y ta 
Gobiemo ta esun cu mester drecha 
nan. 

MAINTA EXITOSO Dl 
GRUPO UNI Dl C.B.N. 


Un vista di kendenan mas tabata presente na nos "Mainta di koffie cu 
bolo”, cu sin duda tabata un mainta inolvidable. 


Cual di nos abonadoVlectornan por bisa nos na unda e bunita cas aki 
ta situá ? 

Entregá bo contesta mas pronto posibel na e Bartender di Centro di 
Bario Noord, y no lubidá di pone bo NOMBER y ADRES. 

Pa e ganador (si tin mas cu un bon contesta, lot lo disidi') lo tin un 
bunita premio disponibel. HOPI EXITO ! 

-_ J 


Dia 28 di Mei ultimo, GRUPO 
UNI a organisá un "Mainta di 
koffie cu bolo" pa nos habitante- 
nan di Noord den Don Bosco 
Club. 

Esaki a resultá un mainta alegre, 
hopi druk, cu hopi canto, poesi'a 
y harimento sin fin. E ambiente 
tabata hopi dushi mes. 

Un bon consejo: E siguiente bia- 
ha,... zorg pa bo t'ey !!!l 


Un di nos señoranan saboreando 
su dushi bolo. 


E señora na man robez (Sra. Anna 
van Kleef) a gana e promé premio. 













C.B.N. Barbell Team a worde fun- 
dá na Januari 1975 door di Tony 
Giel y Theo Bareño. Door di Se- 
ñor Chin Flanegin nos a haña un 
leslokaal temporario pa por practi- 
cá e deporte aki. 

Tabatin hopi interes na cuminsa- 
mento, pero despues hopi a stop 
of a bai Hulanda, sea pa estudio of 
pa trabao. Pero asina mes e club a 
sigui y a produci algun bon hisa- 
dornan di peso, cu a bira sea cam- 
peon di Aruba of di Antiyas. Un 
hisador cu a progresá tremendo ta 
Hugo Themen, cu a participá den 
Olimpiada Centro Americano y 
del Caribe y actualmente ta cam- 
peon di Hulanda. 

E club semper a pone énfasis riba 
e hubentud y den e selección hu- 
benil di Aruba e mayoria ta di 
Noord. 

Lamentable ta, cu apesar cu e 
team a demostrá su derecho di e- 
xistencia, te ainda e no por haña 
un lugar adecuado pa por practicá. 

Un rapport a ser mandá pa ASU, 
pero nunca a tende nada mas, aun- 
ke ASU tin un facilidad di deporte 
na Noord. 

Tambe plannan a bai Hulanda pa 
un local pa por train hisamento di 
peso, pero segun e expertonan Hu- 
landes, por wel train riba un can- 
cha di VoUeybalLNos tin miedo cu 
lo pasa mescos cu e Sporthal di 
Santa Cruz. Aki ta un "berghok” 
hisamento di peso a haña, pa mo- 
tibo cu nunca a consultá cu hende- 
nan cu sabi di’e deporte. 

Tambe ariba petición di Sportburó 
a manda formulario tocante e faci- 
lidad aki, pero te ainda no a tende 
nada. 

Nos ta spera cu pronto un lugar a- 
decuado worde trahá door di cual- 
kier instancia cu kier haci algo pa 
e hubentud di Noord, ya cu e lu- 
gar existente ta hopi bieuw y com- 
pletamente inadecuado. 

SHON AREY CU COMPA NANZI 


”Ni un gigante mes no por hiza e 
blokki ey sin grita”. 


Un mainta, cu Nanzi tabata plante 
boonchi, un di su yuinan a bin bis 
é cu ata un sirbidor di Shon Arey 
a bin busqu’é. 

Nanzi a laga tur cos para y çl ^ bai 
tende, ta kico e cos ta. E sirbidor 
di, cu Shon Arey ta spera Nanzi pa 
haci’é un fabor. 

”Si, mi ta bai un bez aki; mi mes- 
ter troca mi panja si, pasobra mi 
ta masha slons.” 

E ora ey Nanzi a bai pronk. E1 a 
bisti e flus cu el a casa’den, maske 
su color tabata parce esun di yer- 
ba. E1 a cohe su dashi di poeshi y 
su zapatunan, cu el a bisti Pascu. 
Mitar botter di zeta di coco el a 
basha riba su cabei, caba el a sek’é 
cu un serbete limpi di Shi Maria. 
Despues el a planta su kastool ri- 
ba su cabez. Bon bistf el a yega 
serca Shon Arey. 

Ora Shon Arey a mir’é den su gran 
tenu asina, el a grawatá su cabez, 
caba e di: 

”Bam Nanzi, siguimi”. 

E1 a hiba Nanzi den hoffi. Tabatin 
un blokki di heru den caminda. 

E cos ey tabata stroba hende ma- 
sha. 

”Bo no ta weta e blokki ey? Bo 
mester hiz’é y pon’é bao di’e palu 
aya banda. Ma mi no kier pa bo 
grita ni canta mientras bo ta hiz é 
o cargu’é”. 

Nanzi a keda weta e blokki y pen- 
sa: 


Su wowonan a ráka cu un palu di 
manzanilja masha bunita. E no a 
bisa nada, ma el a pasa man rond 
di’e blokki y el a grita, diciendo 
Shon Arey: 

”Esta un palu aaaaaaaaltu! E ta 
buni....ta! E ta di....ki! 

Cada bez cu e ta rek e palabra, e ta 
usa tur su forza pa e lanta e blokki 
te el a los’e. 

Segun e ta carga, e ta grita numa: 

”Esta un pa.lu! E ta gra.ndi! 

E ta ha.nchu!” 

Ora el a laga e blokki cai, na e ca- 
minda cu Shon Arey a mustr’é, 
Shon Arey a core bini serca dje, 
bati’é riba su schouder y e di: 

”Nunca mi a topa cu un homber a- 
sina fuerte. Aki mi tin un regalito 
chikito pa bo”. 

E1 a duna Nanzi un sacu chikito, 
yená di placa di oro. 

”Cu esaki bo por traha un cas”. 

Nanzi a bula den laria di contentu. 
Na cas el a hanja Shi Maria bon 
bisti, tur na cadena y renchi di o- 
rea, ta ward’é. 

”0 Mai, , bo ta sport! Mira kico 
mi a trece cas. Hopi placa! Nos 
por laga traha un cas”. 

”Bo sa no Pai, bo por warda bo 
cens pa otro cos, pasobra ami a 
hanja un cas cla trahá caba. Bam 


cu mi, nos ta bai mira e cas”. 

Segun nan ta camna, Shi Maria a 
conta, cu el a caba di hanja un car- 
ta den cual tabata scirbi, cu Don 
Iscariot, esta tio di Shi Maria, a 
muri y cu el a laga tur su biennan 
p’e. E cas tabata bunita, ^andi, y 
frescu. Banda di e cas di Compa 
Cece. 

Den un luna nan tabata mudá. 

Un anochi Nanzi cu Cece tabata 
combersá riba e bacanan di Shon 
Arey. Cece a confia Nanzi, cu e sa 
bai corta cebu for di barica di e 
bacanan, ora luna tabata scur. 

”Cece, awe nochi mes mi ta bai. 
Nos tur ta gusta come tutu di cebu 
di baca.” 


• • • 

”No Nanzi, awe no, luna ta cla. 
Mondongo grandi ta guli mondon- 
go chihikitu.” 

”Cece, stop di papia cos di hende 
kens asina. Ta con bo mes por 
kier?” 

Kico cu Cece a papia no a sirbi di 
nada. E palabranan a drenta esun 
orea sali pa e otro. 

Ora tur e muchanan tabata morto 
na sonjo, Nanzi a cohe c^inda pa 
bai horta cebu di baca di Shon A- 
rey. E no a caba di drenta e barica 
di’e baca, cu mondongo grandi a 
guli mondongo chikitu. Esta e ba- 
ca a guli Nanzi cu panja cu tur. 
Nanzi tabata sinti’é benauwd den 
e baca su stoma, ma e pobercito 
baca tabata mas benauwd ainda. 
Su stoma a rijs horiblemente. E a- 
nimal a grita: ”Boe.boe.” 

Promé cu e sirbidoman, crianan y 
soldánan di Shon Arey a core yega 
aserca, ya Coma Baca a muri dia. 
Shon Arey mes a bin weta, ta kico 
ta socediendo. E di cu e wardador- 
nan: 

”Ta kico tabata falta e baca aki? 
Mira con gordo e ta! Parce ta su 
barica ta geblaas. Laga nos yama 
un veterinario pa saca e biceman. 
Sigur ta tres e pober tabatin! ” 

Ora nan a habri barica di’e baca, 
nan no a hanja ningun bicer, sino 
nan a weta un stoma tur gerijs. 
Nan a corta stoma y mondongo a- 
for y benta nan tras di tranquera. 
Nanzi a keda scucha, te ora el a 
tende e pasonan abi. Cu un sam- 
béchi el a corta e stoma di e baca 
habri y el a sali afor. Naturalmen- 
te e tabata sushi-sushi. Tapá cu 
sanger, un pida carni, poco higra, 
un tiki tripa. 

Asina ey mes el a bula tranquera. 


”Shon Arey, mira kico bo sirbi- 
doman a haci cu mi. Den mardu- 
gá mi sa bai tuma un baño y nan 
a bentami cu mondongo di baca.” 

”Ai Nanzi, no rabia, ta duel mi 
masha. Bam palacio cu mi. Ey lo 
bo por tuma un baño y lo mi laga 
cumpra un flus nobo pa bo.” 

Nanzi tabata sinti’é masha gozá 
den baño di Shon Arey. EI a hunta 
su curpa mas cu tres biaha cu ha- 
bon dushi. Na cas e sa baña cu ha- 
bon blauw. Den e awa el a basha 
mitar botter di awa di oló. EI a 


Un amigu a contami un chasco cu 
mas bien ta un cn'tica riba situa- 
ción di bida. Ta trata di un dokter 
cu a experimentá un método pa 
trese un morto na bida trobe (na- 
turalmente no un defunto di ocho 
dia). 

Despues di mas o menos dos ora 
cu un homber a ser constatá mor- 
to, e dokter a haci su milager mo- 

demo y . e morto a habri wo- 

wo, drei mira indigná rondó di dje, 
puntra e dokter: ”Ta na unda mi 
ta aki?” 

E dokter a respondé cu orgullo: 
”Ma triunfá; bo ta bibu trobe; bo 
ta na mundu trobe; con bo ta sin- 
ti bo?” 

E homber: ”Ami bibu? Na mundu 
trobe? E mundu aki? Ai no; mi ta 
preferá bai bek.” 

E dokter: ”Bai bek? Na unda bo 
tabata anto?” 

E homber: ”Den fiemu”. 

Mi’n por dima ningun splicación 
con fiemu ta como nunca mi’n bi- 
shité ni mi’n ta spera, pero si mi ta 


limpia su djentenan cu schuier di 
Shon Arey. Su cabey el a papacu 
pomada dushi. EI a sinti’é un otro 
hende, ora e tabata bai cas. Bon 
bisti y frescu. OIó dushi tabata 
plama rond. 

Shi Maria tabata pará den porta 
bon spantá, keriendo cu Nanzi ta- 
bata yora caba den piscalat. E no 
por a reconocé su casá for di a- 
leuw. 

Ora Nanzi a yega cerca, el a core 
bai contr’é. Bon brazá nan a gana 
cas huntu. 


pensa cu den fiemu tur diabel ta 
diabel, siendo aki na mundu tur 
hende no ta mes hende. Diaria- 
mente por nota cu kico cu bo haci 
o laga, ta dependé kén bo ta. 

Esaki ta dal abao den ”coprá”, tin 
mil man cu serbete y awa di Flori- 
da pa lanté. Esaja ta dal abao den 
lodo, tin mil pia cu sapatu di heru 
pa trapé mas hundu. 

Den e casonan mencioná, ta placa 
ta hunga e mayor papel. Tuma no- 
ta: Si un hende kere cu bo ta bon 
pará, e ta carga bo den panjál; pe- 
ro e mes momento cu e discubri 
cu bo ta plambari', ay di bo. 

Tin un dicho cu tur hende cu hopi 
placa tin masha dolo’i cabes, pero 
e dicho ey no por consolá mi, co- 
mo ami tin masha dolo’i cabes pa 
motibu cu mi ta plambari'. Pero un 
cos ta sigur. Bo por tin un galinja 
cu ta canta cocojóco o un pal’i 
mango cu ta duna mispel; dal ki 
buelta cu bo ke, ta dependé kén 
bo ta. 

Di: EllisJuIiana 
Saká for di: MAKA TAKA. 


DEPENDÉ KEN BO TA 

C(),\ INOS TA PAH A 


FUNDACION CENTRO DI BARIO NOORD 
RELATO FINANCIERO 1977 


Entrada: 

NA.F. 

NA.F. 

Entrada Bruto di Bar y Cushina 
” pa alquiler di facilidadnan 
” dieventonan 
” subsidio y donación general 

Entradanan diverso 

19.214,85 

6.299,90 

16.171,15 

7.440,00 

2.968,99 

52.094,89 

Salida (gastos): 



Déficit riba actividadnan deportivo y social 


19.604,65 

ORGANIZACION Y ADMINISTRACION 



Gastonan di personal 
” di alojamiento 

” di oficina y asistencia administrativo 

” di mantenimiento di inventario 

y medionan di transporte 

” general 

” adicional pa construcción nobo 

6.422.74 
15.456,60 

5.400,60 

11.010,47 

9.316.75 
15.000,00 

62.607,16 

Déficit ariba explotación -1977 

Subsidio pendiente di Teritorio Insular di Aruba 


30.116,92 

20.000,00 

Saldo negativo - 1977 


10.116,92 

A r 1 A R A r 1 

1 n N 


Riba e dos páginanan aki nos por mira dos relato financiero di nos CENTRO Dl BARIO NOORD, 
Un ta di 1977 y e otro ta di 1978. 


Den tur relato financiero bo ta haña ENTRADANAN (plaka cu a of ta drenta) di henter un aña. p.e. entradanan di 
Bar y Cushina, huur di nos edificio, etc. Di otro banda bo ta haña SALIDANAN (plaka cu a of ta sali den e ana co- 
respondiente. Den e parti di Salidanan bo ta haña gastonan cu ta bolbe tur luna, manera esnan di awa, coriente, te- 
lefon, personal, gastonan di oficina (stencil, papel, inkt, etc.). 

Den e parti di Entrada, semper e cifranan ta varia mas. Ta dependé di cuanto nosp bende ria Bar y Cushina, cuanto 
bes nos ta huur e edificio, cuanto biaha un evento a tuma lugar y cuanto nos a haña na subsidio y/of donación. 


Pesey e cifranan ta varia den e parti di Entrada, y ta dependé con duro nos (boluntarionan, comisionnan y directi- 
va) a traha durante e aña ey. 

Si nos tira un bista riba e relato financiero di 1977, nos ta mira cu e Entrada durante 1977 tabata Fls. 52.094,89. 
Salida durante aña 1977 tabata Fls. 19.604,65 plus Fls. 62.607,16 ta suma Fls. 82.211,81. Esaki kier meen cu nos 
gastonan (Salida) tabata hopi mas halto (a surpasá) nos Entrada, y a trece un déficit riba nos presupuesto (tekort) 
di (Fls. 82.211,81 - Fls. 52.094,89) Fls. 30.116,92. 

Gobierno Insular tin riba su presupuesto Fls. 20.000,- disponibel como subsidio na nos Centro, pero te na e aña y 
luna aki, nos no a ricibi' nada di e suma aki. Sinembargo nostin hopi speranza cu ainda, y muy pronto nos lo ricibi 
e subsidio ski, pasobra "si nos hañé”, nos saldo negativo (tekort) lo bira (Fls. 30.116,92 — Fls. 20.000,-) igual na 
Fls. 10.116,92. 


Laga nos compará e dos relatonan financiero di 1977 y di 1978. Entrada di 1978 (Fls. 60.220,67) a subi un poco 
(mira en especial e Entrada di eventonan), pero tambe nos gastonan a subi enormemente (Fls. 10.886,70 plus 

RELATO FINANCIERO 1978 


1977 

Entrada: 

NA.F. 

NA.F. 

NA.F. 

Entrada Bruto di Bar y Cushina 

19.668,68 


19.214,85 

" pa alquiler di facilidadnan 

3.438,37 


6.299,90 

” dieventonan 

23.771,94 


16.171,15 

” di gruponan di actividad 

3.750,46 


— 

” subsidio y donación general 

5.460,35 


7.440,00 

Entradanan diverso 

4.130,87 

60.220,67 

2.968.99 

52.094,89 

Salida (gastos): 




Déficit riba actividadnan deportivo y social 


10.886,70 

19.604,65 

ORGANIZACION Y ADMINISTRACION 




Gastonan di personal 

11.432,35 


6.422,74 

” di alojamiento 

18.827,93 


15.456,60 

” di oficina y asistencia administrativo 

” di mantenimiento di inventario 

12.012,10 


5.400,60 

y medionan di transporte 

25.116,89 


11.010,47 

” di Banco y interes 

967,52 


— 

Amortización deudoman 

4.544,07 


— 

Gastonan general 

8.106,46 


9.316,75 

” adicional pa construcción nobo 

15.000,00 

96.007,32 

15.000,00 

62.607,16 

Déficit ariba explotación - 1978 


46.673,35 

30.116,92 

Subsidio pendiente di Teritorio Insular di Aruba 


20.000,00 

20.000,00 

Saldo negativo - 1978 


26.673,35 

10.116,92 


Fls. 96.007,32), o sea Fls. 106.894,02. Nos gastonan durante aña 1978 tabata atrobe hopi mas halto cu nos Entra- 
da y esaki ta trece un déficit riba nos presupuesto (tekort) di Fls. 106.894,02 — Fls. 60.220,67 ta Fls. 46.673,35. 

Atrobe Gobierno a priminti' Centro di Bario Noord Fls. 20.000,- como subsidio pa aña 1978, pero mescos cu na 
1977, te cu awe nos no a ricibi' nada di esaki. Si atrobe nos speranza por worde coroná y nos ricibi'e suma di subsi- 
dio aki (Fls. 20.000,-), nos saldo negativo (tekort) por baha un poco y bira (Fls. 46.673,35 — Fls. 20.000,-) 
Fls. 26.673,35. 

Comparando nos saldo negativo di aña 1977 cu esun di aña 1978, nos por nota cu esaki a subi masha hopi mes. 
Gastonan di costo di bida a subi barbaramente (inflación) y esaki sigur tabata un di e factornan principal. 

Cu e dos relatonan financiero aki, Directiva di Centro di Bario Noord kier mustra especialmente habitantenan, co- 
misionnan, boluntarionan, gruponan di Noord, CON nos Centro di Bario ta pará financieramente. 

Redacción di TARAY ta di opinión ca no ta solamente directiva di C.B.N. ta responsabel pa e "bai-bin” di nos 
Centro, pero tur esnan ariba mencioná, cu mester sinti nan mes responsabel pa etrabao di Centro di Bario Noord. 

Con nos por ta responsabel pa e trabao/progreso di nos Centro? Con nos por yuda sana e situación financiero di 
nos Centro? Con nos tur por fortalecé nos Centro di Bario Noord? 

Simplemente door di bini cu ideanan, sugerencianan, comentario- y criticanan sano y constructivo, y entregá nan 
(promé cu 15 di SEPTEMBER 1981) na Centro di Bario Noord, serca nos administradora Emely Tromp, of serca 
nos bartender Toni Tromp. Scirbi riba bo carta: Pa Redacción di TARAY, Centro di Bario Noord. Y si bo ta flo- 
ho pa scirbi, yama Emely Tromp (parti mainta) na Centro, Tel. 24658. 

Nos lema ta y lo keda semper: "YUDA C.B.N. TRAHA DURO, PA NOORD POR TIN UN BON FUTURO". 

Mucha y hende fuma tin algu simi- 
lar. Nan por papia cos cu ta pone 
bo keda stom. Tur dos bo tin cu 
trata cu masha delicadesa; aunke 
mil bes un mucha den mi compa- 
ñia y nó un gai fuma. 

Ma mucha por pone hende grandi 
na ”hale-palu” cu su preguntanan. 
E por drijf bo hinca den huki asina 
pertá, cu bo’n ta hanja caminda pa 
sali. 


— Pasobra e ta hopi leu; pesey mes 
ta mir e chikitu. Si e bin un tiki 
mas aserca nos tur ta kima. 

”Maai tambe? Paai tambe? Robby 

tambe? Ami tambe?” 

— Tur-tur-tur hende ta kima bira 
carbon stein. 

”Ta ken a pone solo eynan?” 

— Dios. 


-Si. 

”Ta con el a haci his’é pone ey ri- 
ba?” 

— Pasobra E ta ... eh ... mira.... 
”Ta di con su man no a kima?” 

— Bai jama Robby pa mi. 

”Dios a traha e stupi aki tambe 
Mamaai?” 


”Maai, di con solo ta kima?” 

— Pasobra ta candela e ta. Un bol 
di candela. 

”Un bol grandi?” 

— Si, un bol mas grandi cu mundu 
”Mas grandi cu nos cas?” 


”Kiko ta Dios?” 

— Wel, eh .... Dios ta Dios. Dios a 
traha henter mundu. 

”E só?” 

— Si, E só. 

”Con el a trah’e?” 


”Enh ... Mamaai?” 

— Eehhh, e stupi aki tambe. 

”Ta di con Paai di cu ta Paai a tra- 
hé?” 

— Laga nos ban keiru un tiki baha 

cuminda. 


— Si, hopi mas grandi. 

”Ta di con e ta asina chikitu an- 
to?” 


— Eh .... Robby, cohe e lusafé ri- 
ba stoof pa mi. 

”Dios ta mas grandi cu solo, Ma- 
maai?” 


Di: Ellis Juliana 
Saká for di: MAKA TAKA 

BOCA DUSHI! 


OMELET SPAÑO 


MACARONI CU WEBO NA FORNO 


ler parti: 

2 cuchara grandi di araroet (tapioca) 
3/4 kópi di lechi 

3/4 theelip di salu, un tiki peper fini 
1 cuchara grandi di manteca dushi 
4 dol di webo bon batf 
4 blanco di webo bon bati 

2do parti: 


1 liber di Macaroni 

2 bleki di sópi di mushroom (cream of mushroom soup) 
1/4 kópi di lechi 

1/4 kópi di promenton cortá chikito 
1 kópi di keshi raspá 

1 siboyo (cortá chikito) 

2 cuchara chikito di mosterd ^ 

4 webo herebé (cortá na snechi) 

1/4 kópi di buscuchi soda garná 
2 cuchara di manteca dirtf, salu y peper. 


3 cuchara grandi di manteca dushi 
2 cuchara grandi di siboyo cortá chikito 
1/2 theelip di salu, un tiki sucu, un tiki pica 
2 cuchara grandi di promenton cortá chikito 
1/2 kópi di mushroom (champignon) cortá delegá 
1 bleki di tomati 

ler parti: 

Den e parti ariba di un baño di Maria ta bruha e lechi cu e salu, e 
peper y e araroet. Den e parti di abao ta herebé awa, pone nan riba 
otro riba candela y mientras ta drei, ta lagé herebé un 5 minuut. 
Bahé for di candela, pone aserca e manteca, lagé fria un rato y des- 
pues pone aserca e dol di webonan y despues e blanco di webonan 
y drei nan tur bon den otro. 

Den un panchi cu un tiki manteca bon cayente nos ta basha e mes- 
cla aki y lagé hasa un 3 minuut pa despues hinké na forno (350 gr) 
pa un 15 minuut. Ora e ta cla, bolter’e riba un tajó grandi y poné 
un banda. 

2do parti: 



Den panchi ta dirti e manteca y dora e siboyo, lagé bira bruin. Ta 
pone aserca e salu, sucu, pica, promenton, mushroom y tomati y 
!aga nan hasa un 15 minuut. Poco di’e saus aki nos ta basha riba e 
omelet, doblé na dos y sobrá di’e saus rond di dje. 

Mester sirbié cayente. Esaki ta yega pa 6 persona. 

SAGITARIO - 23 November - 21 December 

No purba logra cosnan inalcansable. Lo bo expe- 
rimentá algo romantico y lo bo bai di viahe pa me- 
dio di un invitación. 

Gracias na un suerte chikito, lo tin menos preocu- 
pación financiero tambe. 

PROBLEMA 

MUNDIAL 

Den un mundo cu un población 
grandi bo ta encontrá tambe ca- 
manan yen di mucha. Na promé 
instante ta parce masha agradabel, 
pero en realidad esaki ta un situa- 
ción insoportabel. 

Si e famia kier keda na bida, Papa 


y Mama mester busca trabao. Du- 
rante e oranan di trabao, e yuinan 
tin cu keda na e lugaman di mu- 
cha chikito. Naturalmente lo ta 
mas dnshi si cada mucha por dru- 
mi tranquilamente den su mes ca- 
ma. 

PREGUNTA: Con abo lo por yu- 
da den tal situación? 

• 

Tin dia e curpa ta lanta malo,. 

despues nos ta cura trobe. 

Hopi biaha tin mester di ayudo di 


dokter o trahadoman di salubri- 
dad. Indudablemente hospitalnan 
bon equipá y centronan di salubri- 
dad ta indispensabel. 

Pero hopi biaha tambe tin mester 
di cosnan simpel cu un dokter ta 
usa. Pa por haci un bon samina- 
ción di e patient tin mester di un 
”Stethoscoop”. 

PREGUNTA: Con abo lo por yu- 
da den tal situación? 

yENAMI.... 



3 

4 

5 

6 

7 

8 

9 

ALM 

CHIP 

AGOTA 

ADIDAS 

ADORNOS 

ADECUADO 

MONOPOLIO 

ALT 

CLUB 

ARUBA 

AMANTE 

AQUARIO 

SCURIDAD 

PLANIFICA 

BAI 

EVIL 

ASTRO 

BECADO 

DIPLOMA 



BEL 

LOON 

STUUR 

PRENDA 

INTENTO 

10 

11 

NLP 

NEST 

TABLA 

TIMIDO 

LIMOSNA 

AUTOMATICO 

AGRICULTURA 

OIL 

OTRO 

TRIBI 

UNIDAD 

REINADO 

MATERNIDAD 


OMO 

RAAD 

TROPA 

YAMADA 

TRAMPAS 

ORTOGRAFIA 


SAL 

ROBO 

UNICO 

YENAMI 

UTILIZA 

PAPIAMENTO 


SOL 

TEAM 

TRIO 







DISFRUTA 





CHERRY 

PINEAPPLE 

GRAPE 

PA NOS MUCHANAN 

DIBERTIDEN BO ORANAN LIBER 

Ata aki algo pa e muchanan haci den nan tempo liber. 
Loke nan tin mester ta tempo, un papel, potlood y un 
poco fantasia. E muchanan tin di pinta un palabra cu 
nan mes ta scohe. 

Ariba e página aki nos ta mira loke alumnonan di 6e 
klas - Sint Aloysius - a produci. , 

Oké, laga nos cuminsá ! HOPIEXITO! 

